Zeami Motokiyo, jap. 世阿弥 (1363 - 1443), znony tyż kej Kanze Motakyo to bōł japōński aktor a pisorz ôd szpili tyjatralnych. Napisoł menga s nojważnijszych szpili we japōńskym tyjatrze. Chowoł go ôjciec, tyż aktor, Kanami. Cuzamyn ôba ôdymknyli tyjater Noh, kery potym zaczōn wystawiać szpile do Ashikagi Yoshimitsu, szōgōna Japōńje. Kej Zeami zastōmpił ôjca cołkym, ôpracowoł włosny styl, kery dzisiej znomy kej Nah - miszōng pantōnimy a gimnastyki słownyj. Kole 50 szpili tyjatralnych je jymu przipisywane, m.in. "Izutsu", "Hagoromo" ("Mantel z piōr"), "Koi no omoni" ("Ładunek kochanio") a "Takasago". Napisoł łōn tyż podryncznik lo aktorōw "Fūshi kaden" (風姿花伝) znony tyż kej "Kadensho" (花伝書). To łōn je uwożany za chopa kery s Noh zrobił poważno forma tyjatralno.